Sneen bevæger sig mod Nordjylland, og nordjyderne kan forvente en del sne på kort tid. - Den værste del af sneen begynder så småt nu. På en halv time kan der falde op til 5 centimeter sne, oplyser Kasper Hintz ved TV2 Vejret. Han fortæller, at snestormen ved 10.30-tiden ville begynde at ramme Aalborg. - Den første sne falder hurtigt. Derefter aftager det, men der vil hele dagen blive ved med at falde sne, siger Kasper Hintz. Da temperaturen holder sig under frysepunktet, vil der opstå en hel del fygning. Det vil føles som om, der er ned til minus 18 grader.

Referat:
Den værste del af snestormen rammer ifølge meteorologer Nordjylland nu.